cyanic-selkie/wikianc huggingface dataset:
Хаураки (залив)
Острови
Други острови во заливот се островите Браунов Остров, Мотуихе, Пакихи, Пакатоа, Ракино и Ротороа во внатрешниот залив, околу Ваихеке и Рангитото; Мотукавајските острови и островот Фангануи во заветрината на полуостровот Коромандел; како и Каналскиот Остров во надворешниот залив.
Устието на Темс
На јужниот крај на заливот Хаураки се наоѓа широкиот, релативно плиток проток наречен Темсово Устие. По ова ја наоѓаме Хауракиската Рамнина, обликувана од реките Ваихоу и Пиако. Хунујските планини и ридовите на полуостровот Коромандел се издигаат на обете страни на устието.
Бони Голд
Бони Голд (родена година) —американска математичарка, математички логичар, филозоф по математика и математички едукатор. Таа е пензиониран почесен професор по математика на Монмаут универзитетот.
Голд докторирала во 1976 година на Корнел универзитетот, под надзор на Мајкл Д. Морли. Истражувањето од нејзината дисертација, Компактните и \omega-компактните формули во , подоцна биле објавени во списанието Archiv für Mathematische Logik und Grundlagenforschung, и проблематичната инфинитивна логика. Била претседател на одделот за математика на Вобаш колеџот, пред да се пресели во Монмаут, каде што исто така станала раководител на одделот.
Во 2012 година, Голд станала победник на 22-та Луис Хеј награда на Здружението на жени во математиката, за нејзиниот придонес во математичката едукација. Цитатот од наградата ја истакнал нејзината работа во образовната проценка за додипломските студии по математика, која кулминирала со објавување на издадениот волумен, Практики за проценка во додипломската математика. Оваа книга, заедно уредена со Сандра З. Кит и Вилијам А. Мерион, била објавена од страна на Математичкото здружение на Америка (МАА) во 1999 година.
Јулијана Салахова
ИКФ Светски Кану Спринт Првенства
На ЛОИ 2008 во Пекинг, Салахова заврши на деветтото место во дисциплината К-1 500 метри.
Пија Гад
Кристина „Пија“ Гад, (родена на 11 јули 1945 година) е шведска новинарка и авторка. Таа е новинарка во весникот „ Експресен “ во Гетеборг од 1981 до 1990 година, оттогаш е хонорарна новинарка, радио продуцент и авторка која има објавено неколку книги.
NGC 7593
NGC 7593 — спирална галаксија во соѕвездието Пегаз, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7593 се споменува и како UGC 12483, MCG 2-59-20, CGCG 431-35, KUG 2315+110, IRAS 23154+1104.
Откривање
Објектот е откриен на 5 октомври 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 7593 е од видот Sbc. Видливиот сјај со голо око изнесува 13,6 m, а оној во рамките на интервалот од минималната до максималната честота 14,3 m, додека површинскиот сјај изнесува 12,9 m/лм2. NGC 7593 има привидни димензии од 1' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 17 м 56,9 с, а неговата деклинација, односно висината на лакот на тој агол, +11° 20' 56"". Положбениот агол на објектот е во износ од 104°.
Други поделби
Проучување на NGC 7593 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 70981. Во рамките на атласот на длабокото небо, Уранометрија 2000.00, објектот припаѓа на групата означена со бројот 214; додека во Каталогот на основни ѕвезди (GSC) е групиран под бројот 1164. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 313.
Слепчанска парохија
Слепчанска парохија — македонска православна парохија, дел од Крушевско-демирхисарското архијерејско намесништво на Преспанско-пелагониската епархија на МПЦ - ОА. Парохијата ги опфаќа селата Слепче, Белче, Вардино, Бараково, Граиште, Журче, Прибилци, Кутретино, Суводол, Сладуево. Парохиски свештеник е Ереј Димитар Илиевски (сост. 2016).
Цркви
Ова е список на црквите во парохијата. Можно е списокот да е нецелосен.
Расправа за метафизиката
Расправа за метафизиката (фр. Discours de métaphysique, 1686) е кратко дело на германскиот филозоф и математичар Готфрид Вилхелм Лајбниц каде авторот ги образложува своите гледишта за физичката материја, движењето и отпорот на телата, како и улогата на Бога во универзумот. Делото е поделено на 37 глави. Се заснова на замислата за Бог како „едно апсолутно совршено суштество“ (I), дека Бог е добар, но дека добрината постои независно од Бога (отфрлајќи ја теоријата на божјата заповед) (II), и дека Бог го создал светот во совршен поредок (III-VII).
Лајбниц сметал дека постоењето на зло воопшто не ѝ наштетува на Божјата семоќност, туку напротив, ја зацврснува. Тој сметал дека Бог го одбрал најдобриот од сите можни светови и ако не бил избран овој свет, тогаш целата шема на нештата би се променила. Ако Бог ги спречува злата на светот, тогаш не можеме да знаеме дека не би се случиле уште поголеми зла. Тој воопшто не смета дека Бог не е семоќен, туку дека е подобро да се одберат помалите зла отколку целосно кревање раце од ситуацијата.
Својата претстава за материјата Лајбниц ја обработува во делото „Монадологија“.
Вајанапанапа (пештера)
Вајанапанапа (англиски: Waianapanapa Cave), исто така познат како Крвава пештера е пештера која се наоѓа на Мауи во Хаваи.
Легенда
Легендата вели дека сопругата на кралот Каке, која се викала Попујалаеа, избегала од нејзиниот сопруг, бидејќи таа не се однесувала добро кон неа. Попујалаеа се сокрила во оваа пештера. Нејзиниот маж ја тражел и ја пронашол во пештера каде и ја убил. Многу луѓе тврдат дека околу нејзината годишнина на смртта  водата во пештерата станува крвава, а многумина и ја виделе. Научниците мислат дека за овој феномен, црвените ракчиња, кои имаат многу во пештерата, би можеле да бидат достојни за тоа. Еднаш годишно, тие одат на површината на водата за да се хранат, и затоа водата се појавува црвена.
Космос-1180
Космос-1180 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 15 мај 1980 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 5900 килограми. Космос-1180 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,7 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 286 км, а најмалото на 237.
NGC 5155
NGC 5155 — ѕвездено јато во соѕвездието Кентаур, заведено во Новиот општ каталог на длабоконебесни тела.
Откривање
Објектот е откриен на 16 јуни 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5155 е од видот *Cloud. NGC 5155 има само една позната привидна димензија, која изнесува 60'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 28 м 18 с, а неговата деклинација, односно висината на лакот на тој агол, -63° 28' 0"".
Други поделби
Проучување на NGC 5155 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 451; додека во Каталогот на основни ѕвезди (GSC) е групиран под бројот 8995. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Цел за одржлив развој 17
Цел за одржлив развој 17 (скратено ЦОР 17) — седумнаесетта од Целите за одржлив развој на Обединетите нации донесени во 2015 година којашто има за цел постигнување „партнерство за одржлив развој“. Официјалниот текст гласи „зајакнување на средства за спроведување и ревитализација на глобалното партнерство за одржлив развој“. Целта има 17 потцели коишто треба да бидат постигнати до 2030 година. Потцелите се поделени во пет категории, и тоа: финансии, технологија, развој на капацитетите, трговија и системски прашања. Напредокот кон постигнување на потцелите се мери со помош на 25 показатели.
Партнерството за одржлив развој се однесува на потребата за меѓусекторска и прекугранична соработка во потрага по исполнување на сите цели до 2030 година. Тоа исто така е повик за земјите да ги усогласат политиките. ЦОР 17 претставува визија за подобрена и поправична трговија, како и координирани инвестициски иницијативи заради промовирање на одржлив развој. Целта се однесува на зајакнување и поттикнување соработка меѓу земјите — како развиени, така и во развој — со помош на Целите за одржлив развој како споделена рамка и визија за обликување на таквата соработка. Понатаму, целта предвидува поддршка на меѓународната трговија и помош на земјите во развој да го зголемат својот извоз и осигураат сеопфатен правичен трговски систем којшто се заснова на правила и е чесен, отворен и корисен за сите.
Малхин на Кумеровско Езеро
Малхин на Кумеровско Езеро (Malchin am Kummerower See) — општинска заедница во округот Мекленбуршка Езерска Област, во Мекленбург-Западна Померанија, Германија. Се наоѓа источно од Кумеровското Езеро. Седиштето на општинската заедница е во Малхин.
Општинската заедница Малхин на Кумеровско Езеро се состои од следниве општини:
Фонетика
Фонетика (од старогрчките φωνή [фоне́] - „звук“, „глас“) — науката која ги изучува физичките гласови (звуци) на човечкиот говор. Таа се занимава со физичките својства на говорните (гласови) и сето она што физиолошки се одвива при нивната изведба, слушниот прием на гласовите, како и нивното неврофизиолошко восприемање (перцепција).
Фонетиката се изучувала уште пред 2,500 години во древна Индија. Напредокот во фонетиката ззапочнал со делото на индискиот јазичар Панини (V век п.н.е.) во кое тој расправа за местото и начинот на артикулација на согласките. Најзначајните индиски азбуки денес го следат редоследот воспоставен со класификацијата на Панини.
Фонетика и фонологија
Наспроти фонетиката, фонологијата со конкретни јазично-определени системи и шеми на гласови и гестикулации, во однос на други нивоа и аспекти на јазикот. Иако фонологијата се заснова на фонетиката, таа се има развиено во засебна лингвистичка гранка, која се занимава со апстрактни системи на гласовни и гестикулативни единици (на пр. фонема, одлики, мора, итн.) и нивните варијанти (како на пр. алофони), карактеристичните својства (црти) кои ја сочинуваат основата на смисловниот контраст помеѓу тие единици, како и нивната класификација поприродни класи заснована на заеднички појави и фонолошки процеси. Фонетиката пак, повеќе се занимава со физичките процеси на гласовите и физиолошките аспекти на творбата на говорот и неговото восприемање. Таа во помала мера се занимава со тоа како гласовите образуваат to значење.
Банкарска криза
Банкарска криза означува пропаѓање на некоја поединечна банка или криза на целиот банкарски систем. Во економската литература, сепак овој поим означува системски кризни епизоди, т.е. пропаст на големи банки кои заземаат голем процент од вкупната банкарска актива.
Поим на банкарска криза
Со поимот банкарска криза се означуваат повеќе состојби како: навала на банка (влијание врз една банка), банкарска паника (влијание врз повеќе банки) и системски банкарски кризи (потешкотии во работењето кај поголем број банки и финансиски институции). Притоа банкарската криза може да се прогласи за започната со појавата на некој специфичен настан. Како такви настани може да се појават следниве: Главна одлика на кризата е губењето на довербата во банкарскиот систем и голема навала на депонентите, со барање за повлекување на своите депозити. Кулминација на кризата е онаа точка кога доаѓа до банкрот на голем број банкарски институции кои имаат големо учество во вкупниот капитал на банкарскиот систем и кога владата започнува програма за санација и реконструкција на банкарскиот сектор или на поединечна банка. Во финансиската литература е присутна идејата дека банкарските кризи се дел од бизнис циклусите, како производ на склоноста на пазарните учесници во донесување на ирационални одлуки. Сепак, банкарските кризи не мора редовно да ги придржуваат бизнис циклусите.
Причини за појава на банкарска криза
Банкарската криза може да настане поради дејството на макроекономски и микроекономски фактори. Во групата на макроекономски причини се наведуваат: Како микроекономски причини за пропаѓање на банките може да се наведат следниве:
Теодикеја (Лајбниц)
Теодикеја (фр. Théodicée), полн наслов: Есеи за теодикејата на Божјата добрина, човековата слобода и потеклото на злото (Essais de Théodicée sur la bonté de Dieu, la liberté de l'homme et l'origine du mal) е дело на прочуениот германски филозоф и научник Готфрид Вилхелм Лајбниц. Издадена е во 1710, и во неа за првпат се воведува поимот „теодикеја“ како оптимистичко гледање на проблемот на злото. Се смета дека Волтеровата сатира „Кандид“ е инспирирана токму од ова дело.
Црква „Вознесение Христово“ - Свето Митрани
Воезнесение Христово (позната и како Свети Спас) — црква во крушевското село Свето Митрани, претставник на Македонската преродба.
Местоположба
Црквата е сместена во средиштето на селото.
NGC 2792
NGC 2792 — планетарна маглина во соѕвездието Едро, заведена во Новиот општ каталог на длабоконебесни тела.
Црква „Вознесение Христово“ - Свето Митрани
Историја
Изградена е врз темелите на постара црква (веројатно „Св. Марина“) и осветена во 1856 година од митрополитот Венедикт Византиски. Под името Света Марина е спомената и при истражувањата на Јован Трифуноски во 1952 година.
Архитектура
Претставува еднокорабна градба со полукружна апсида на источната страна, поделена на пет слепи ниши.
NGC 2792
Откривање
Објектот е откриен на 2 март 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Црква „Вознесение Христово“ - Свето Митрани
Фрескоживопис
Живописана е во XIX век од непознат зограф, а сигнатурите на фреските се на грчки поради тогашното врховенство на Цариградската патријаршија во селото.
NGC 2792
Податоци од набљудување
Според морфолошката класификација на галаксиите, NGC 2792 е од видот PN. Видливиот сјај со голо око изнесува 11,6 m, а оној во рамките на интервалот од минималната до максималната честота 13,5 m. NGC 2792 има само една позната привидна димензија, која изнесува 0,35'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 12 м 26,5 с, а неговата деклинација, односно висината на лакот на тој агол, - 42° 25' 39".
Други поделби
Проучување на NGC 2792 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 398; додека во Каталогот на основни ѕвезди (GSC) е групиран под бројот 7686.
Јан Бакелантс
Јан Бакелантс (Jan Bakelants; р. во Ауденарде) — белгиски професионален друмски велосипедист, кој вози за UCI World Tour екипата.
Кариера
Бакелантс го напуштил на крајот на сезоната 2013 и му се приклучил на  за сезоната 2014. Во август 2014 година соопштил дека ќе ја напушти белгиската екипа по една година и ќе се приклучи на на двегодишен договор.
Бакелантс бил тешко повреден во несреќа на Џиро ди Ломбардија 2017, кога паднал во бездна при брз спуст, кршејќи седум ребра и првиот и третиот пршлен. Не изгубил свест и бил бил префрлен во болница во Комо. Падот го направила Бакелантс еден центиметар понизок. По неговиот пат, Бакелантс зборувал за сигурносните стандарди во велосипедизмот. Се надевал дека ќе се врати на трките во март 2018 година, и во тоа успеал на Класик Лоар Атлантик во Франција.
Распоред на резултатите на големите трки
СО = се откажал; — = не учествувал
Леони Фрида
Леони Фрида (родена 1956 година) е ќерка на шведски аристократи, поранешен модел, преведувач и писател, кој работи и живее во Обединетото Кралство.
Школувана во ОК, Франција и Германија, Фрида зборува пет јазици. Нејзината прва книга била биографија на Катерина де Медичи. Објавена во Обединетото Кралство во 2004 година и САД во 2005 година, по што постанала бестселер. Фрида има снимено и документарни филмови за ТВ.
Таа живее во Лондон со двете деца од нејзиниот поранешен сопруг, музичкиот продуцент Најџел Фрида.
Штимле
Штимле (албански: Shtime, српски: Штимље, Štimlje) — град и седиште на истоимената општина во Урошевачкиот округ во јужно Косово. Територијата на општината зафаќа 134 км2 и има 27.324 жители.
Космос-1181
Космос-1181 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 20 мај 1980 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 810 килограми. Космос-1181 бил военoнавигациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 104,9 минути, додека аголот на наклонетост на орбиталната рамнина во однос на рамнината на екваторот изнесувала 82,9°. Најголемото растојание од Земјата го достигнал на 1007 км, а најмалото на 973.
Католикон
Католиконот — главен, основен храм на манастир или манастирски комплекс. Во манастирите често има многу помали цркви и параклиси кои го надополнуваат католиконот. Католиконот обично се осветува и го носи името на патронот на манастирот.
Во доцната антика, поимот католикон ја означувал главната просторија на храмот - наосот. Во Византија терминот не се користел. Во доцниот и поствизантискиот период се користел за означување на соборниот храм на епархијата.
Коце Ефремов
Коце Ефремов (, -, ) - македонски борач, еден од најдобрите македонски борачи во слободен стил.
Животопис
Ефремов е роден на 17 март 1956 година во Кочани. Како член на БК Спартак бил истакнат репрезентативец на СФР Југославија, освојувач на седмото место на Летните олимписки игри во 1980 година во Москва, потоа средоземен првак во 1979 година во Сплит, балкански шампион, повеќекратен победник на турнирот „Македонски бисер“ и десетина години непобедлив во својата категорија. Починал во Кочани на 7 октомври 2018 година.
Уланци
Уланци — село во Општина Градско, во околината на градот Велес.
Географија и местоположба
Селото се наоѓа веднаш на левиот брег на реката Вардар, спроти селото Градско во источниот дел на истоимената општина. Уланци е рамничарско село и лежи на надморска височина од 120 метри. Веднаш до селото, во Вардар се наоѓа островот Уланци, втор по големина речен остров во Македонија и трет воопшто во земјата, чија површина изнесува 5 хектари.
Историја
Уланци е стара населба. Бидејќи е во близина на античкиот град Стоби, за кој се претпоставува дека се протегал на двете страни на реката Вардар сè до утоката на Црна Река, на местото на селото имало населби уште во античко време. Денешното село Уланци најверојатно е настанато како чифлик во периодот на Отоманското владеење.
Стопанство
Главна и доминантна стопанска гранка на населението е полјоделството. Најзастапено е одгледувањето на пиперките (зелените пиперки), доматите, кромидот, а застапена е и пченицата и одгледувањето на тутун и винова лоза. Во зимскиот период во околината на селото на зимување доаѓаат стада овци од Западна Македонија.
Население
Според пописот од 2002 година, Уланци брои 80 жители. Од пописот од 1994 година, кога селото броело 84 жители, бележи благ пад на своето население за 4 жители (сите од ромска националност).
Националниот состав на населението на Уланци е следниов:
Според последниот попис од 2021 година, во селото живеел 51 жител, од кои 39 Македонци, 10 Турци и 2 лица без податоци.
Родови
Уларци е мнозински македонско село.
Според истражувањата од 1920-1924, родови во селото биле:
Избирачко место
Во селото постои избирачкото место бр. 2220 според Државната изборна комисија, сместени во просториите на спомен куќа.
На претседателските избори во 2019 година, на ова избирачко место биле запишани вкупно 66 гласачи.
Штајнхајд
Штајнхајд (германски: Steinheid) — село и поранешна општина во округот Зонеберг во сојузната покраина Тирингија, Германија. На 1 декември 2011, местото влегло во состав на Нојхаус на Ренвег.
Шенбек
Шенбек може да се однесува на следниве места во Германија:
IC 1713
IC 1713 — галаксија во соѕвездието Береникина Коса, заведена во Новиот општ каталог на длабоконебесни тела.
Откривање
Објектот е откриен на 23 март 1903 година од страна на Макс Волф.
Податоци од набљудување
Според морфолошката класификација на галаксиите, IC 1713 е од видот S. Видливиот сјај со голо око изнесува 15,7 mag, а оној во рамките на интервалот од минималната до максималната честота 16,5 mag, додека површинскиот сјај изнесува 12,5 m/лм2. IC 1713 има привидни димензии од 0,3' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 25 м 29,8 с, а неговата деклинација, односно висината на лакот на тој агол, +23° 34' 53"". Положбениот агол на објектот е во износ од 160°.
Други поделби
Проучување на IC 1713 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1689804.
Користена литература
Parts I-V. Moscow: Moscow State University, 1962-74. (9,679)
Исоп
Hyssopus officinalis или исоп е грмушка од семејството Lamiaceae, домородно на Јужна Европа, Блискиот Исток и регионот околу Каспиското Море. Поради неговите наводни својства како антисептик, ублажува кашлица и експекторанс, тој се користи во традиционалната хербална медицина.
Опис
Исоп е грмушка или подгрмушка со светли бои кои се движат од 30 до 60 см во висина. Стеблото е како дрво кај основата, од кое растат голем број исправени гранки. Листовите му се ланцетни, темно зелени и од 2 до 2.5см долги.
Во текот на летото, исопот дава розови, сини или, поретко, бели миризливи цветови. Тие предизвикуваат мали долгнавести тетра-ахени.
Историја
Растението наречено исоп се користи уште од класичната антика. Неговото име е директна адаптација од грчкиот ὕσσωπος (исопос). Хебрејскиот збор אזוב ( ezov, esov или esob ) и грчкиот збор ὕσσωπος веројатно имаат заедничко (но непознато) потекло. Името исоп се појавува како превод на ezov во некои преводи на Библијата, особено во : „Исчисти ме со исоп и ќе бидам чист“, но, истражувачите сугерираат дека библиските извештаи не се однесуваат на растението во моментов. Исопот бил спомнат повеќе пати во Библијата.
Има повеќе предлози за модерната врска на библискиот исоп, почнувајќи од ѕидни растенија како мов или папрат, до широко користени кулинарски билки како мајчина душица, рузмарин или мајоран. Друг предлог е растението капер за кое е познато дека расте во карпестите почви во регионот и покрај ѕидовите.
Исоп се користел и за прочистување (религиозно прочистување) во Египет, каде што, според Херемон Стоикот, свештениците го јаделе со леб за да го прочистат овој вид на храна и да го направат погоден за нивната строга исхрана.
Одгледување
Исопот е отпорен на суша и толерантен на кредасти, песочни почви. Успева во полно сонце и топла клима.
Жетва
Под оптимални временски услови, билкиот исоп се бере двапати годишно, еднаш на крајот на пролетта и уште еднаш на почетокот на есента. Растенијата е пожелно да се берат кога цветаат за да се соберат цветните врвови.
Откако ќе се исечат стебленцата, тие се собираат и се сушат или наредени на палети за да се исцеди или се закачуваат за да се исушат. Вистинскиот процес на сушење се одвива на ладно, суво, добро проветрено место, каде што материјалите се мешаат неколку пати за да се обезбеди рамномерно сушење. Билките за сушење се чуваат подалеку од сонцето за да се спречи промена на бојата и оксидација. Процесот на сушење трае приближно шест дена во целост. Откако ќе се исушат, листовите се отстрануваат и двете компоненти, листовите и цветовите, се сечкаат ситно. Конечниот исушен производ тежи една третина од почетната свежа тежина и може да се чува до 18 месеци.
Етерично масло
Етеричното масло ги вклучува хемикалиите тујон и фенол, кои му даваат антисептички својства. Содржи високи концентрации на тујон и на хемикалии кои го стимулираат централниот нервен систем, вклучувајќи ги пинокамфонот и кинеолот, можат да предизвикаат епилептични реакции. Маслото од исоп може да предизвика напади, па дури и мали дози (2-3 капки) може да предизвикаат конвулзии кај децата.
Кулинарство
Свежата билка најчесто се користи во готвењето. За'атар е позната билна мешавина од Блискиот Исток, чиишто верзии вклучуваат сушени листови од исоп.
Растението најчесто го користат пчеларите за производство на нектар од кој западните медоносни пчели прават богат и ароматичен мед.
Хербален лек
Во хербалната медицина се верува дека исопот има смирувачки, експекторантни и супресивни својства на кашлица. Исопот со векови се користел во традиционалната медицина со цел да се зголеми циркулацијата и да се третираат повеќе состојби како што се кашлање и болки во грлото. Исоп може да го стимулира гастроинтестиналниот систем.
Рендсбург-Екернферде
Рендсбург-Екернферде (Rendsburg-Eckernförde; Rendsborg-Egernførde) — округ во сојузната покраина Шлезвиг-Холштајн, Германија. Се граничи со (од исток надесно) слободниот град Кил, округот Плен, слободниот град Нојминстер, окрузите Зегеберг, Штајнбург, Дитмаршен и Шлезвиг-Фленсбург и Балтичкото Море.
Историја
Во 1867 година, Прусија основала дваесет окрузи во покраината Шлезвиг-Холштајн, меѓу кои биле окрузите Рендсбург и Екернферде. Денешниот округ бил основан во 1970 година со спојување на поранешните окрузи.
Географија
Округот се наоѓа на брегот на Балтичкото Море, помеѓу градовите Шлезвиг и Кил. Голем дел од Килскиот Канал поминува преку округот. Тој е еден од најголемите окрузи во цела Германија.
1256
1256 (Римски бројки) — престапна година според општоприфатениот календар. Тоа била 1256 година од новата ера, 256. од вториот милениум, 56. од XIII век и седма од 1250-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1256 година се протега во 3892 и 3893, додека според второто гледиште, годината трае во текот на 3952 и 3953 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1799. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 653 и 654 исламска година.
Кумеровско Езеро
Кумеровско Езеро (Kummerower See) — езеро во округот Мекленбуршка Езерска Област, во сојузната покраина Мекленбург-Западна Померанија, Германија. Од езерото истекува реката Пене. Се наоѓа југозападно од Демин. Именувано е по општината Кумеров на неговиот јужен брег. Кумеровското Езеро е четврто најголемо езеро во сојузната покраина Мекленбург-Западна Померанија, а истовремено најголемо во областа Западна Померанија.
Каролина Ерера
Каролина Ерера (родена на 8 јануари 1939 година ) е моден творец од Венецуела позната по „исклучителниот личен стил“, и по облекување на разни први дами, вклучувајќи ги Жаклин Оназис, Лора Буш, Мишел Обама и Меланија Трамп.
Ран живот
Марија Каролина Јозефина Паканинс и Нињо е родена на 8 јануари 1939 година во Каракас, Венецуела, од Џилермо Паканинс Асеведо, офицер на воздухопловството и поранешен гувернер на Каракас, и Марија Кристина Нињо Пасиос. Нејзината баба која вила личност од високата класа ја вовела во светот на модата, носејќи ја младата Каролина на ревиите на Баленсијага и купувајќи нејзини аутфити во Ланвин и Диор. Таа рекла: „Моето око било навикнато да гледа убави работи“.
Белетристика
Белетристика е гранка на литературата која опфаќа различни форми на забавна или естетска книжевност, како што се на пример романите, расказите или расказите.
Произлегува од сегментот на пазарот на книги ”Belles-lettres”. Подрачјето се појавило во 17 век помеѓу пазарот на научната литература (Lettres, во права смисла на зборот публикации) и пазарот на евтини, главно многу едноставно обликувани книги за „обичните луѓе“.
Развој
По преминот во XVIII век белетристиката вклучувала широк распон на жанрови фикции за читателите кои биле помалку заинтересирани за стручното учење, туку за публикации на тогашниот француски начин, кои тогаш се читале во цела Европа.
Своевремено како и во денешно време се политички мемоари, романи, списанија, поезија, класицистите од античкото време најбарани во современите преводи.
Јорди Класи
Јорди Класи (роден на 27 јуни 1991 година во Харлем) — холандски фудбалер, играч од средниот ред на Аз Алкмар и на холандската репрезентација.
Технички одлики
Дефанзивен играч за врска со одлична техника. Неговите квалитети се дриблингот и прецизните додавања, поради што е наречен "Холандскиот Чави".
Рани години
Класи почнал да игра фудбал во неговиот роден град Харлем. Својот прв фудбалски повик го добил од поранешниот репрезентативец на Холандија Вилем ван Ханегем, пријател на неговиот татко Џејмс. Класи бил забележан неколкупати од страна на Ханегем како играл фудбал на плоштадите во Харлем, што било доволно за солиден тренер како него да го воочи потенцијалот кој го има Класи. По препорака на ван Ханегем, Класи почнал професионално да игра фудбал во младинските категории на ХВВ ДСК од Харлем. Подоцна го напуштил клубот и заминал во ХФЦ ЕДО, клуб кој исто така доаѓа од Харлем, но има нешто побогата историја. За време на еден турнир во 2000 година, на кои Класи се натпреварувал со екипата на Едо неговиот талент и потенцијал бил откриен од страна на екипата на Фејенорд. Набргу потоа Класи заминал на проби во Фејенорд, а кога тие биле пред самиот крај, во Битката за 11-годишниот играч од средниот ред интерес покажал и Ајакс. На прашањето за Ајакс, Класи го изјавил следното : Одеднаш Ајакс, исто така, испрати понуда. Клубот исто така, сакаше да ме има. Во однос на растојанието би можело да ми биде многу полесно. Згора на тоа, Ајакс имаат име. Многу играчи овде станале ѕвезди, а потоа направиле трансфер во странски клуб. Ајакс изгледаше логично, но мене не ми се чинеше така. Од првиот момент кога влегов, знаев дека Фејенорд е мојот клуб.
Младинска кариера
Класи го избрал Фејенорд и пристигнал таму во приклучувајќи му се на еден од младинските тимови. Тој одел секој ден на тренинг поминувајќи голем пат во правец север-југ и обратно од Харлем до Јужен Ротердам, носен од страна на неговиот татко, кој ставил се настрана, за целта на неговиот син да биде професионален фудбалер, да се постигне. Јорди исто како и неговиот татко е многу приврзан за семејството. Неговиот брат, а особено неговиот татко значел се за него, и тој дури сето тоа го ставил на своето тело преку тетоважата на десната рака на која пишува "You mean everything my daddy" Во младинските денови Класи имал и тешки моменти, но тој секогаш замислувал дека ако истрае во ова за на крајот тој да заигра на Де Коип. Најтешките моменти Класи ги доживеал кога се нашол под остра критика на тогашниот тренер на младинците на Фејенорд Хенк ван Сте, кој бил многу критичен кон него. Тој го повикал, и меѓу другите совети кој му ги дал го советувал дури и да замине во друг клуб. На крајот од таа сезона, ван Сте се преселил во Шахтар Донецк за да раководи со младите таму. Неговата замена, Стенли Брард, за разлика од неговиот претходник имал доверба во Класи.
На крајот Класи имал блескави моменти додека настапувал за Б-јуниорите, каде што дошол во тим, со исто така многу талентирани играчи меѓу кој биле Лирој Фер, Лук Кастаињос, Стефан де Врај, Ервин Мулдер и Рики ван Харен. Ван Харен му бил добар другар на Класи, а тој играл многу важна улога во младинските категории на Фејенорд. Во сезоната 2008-2009 сезона Фејенорд бил шампион на Холандија и во Б1 и во А1 конкуренцијата. Класи играл за двете екипи и дури бил и капитен. Тоа се случило поради тоа што многу момци од младинскате екипа ги направиле првите чекори во првиот тим на Фејенорд со оглед на финансиската состојба на клубот. Затоа тој бил примен да учествува и во двете првенства.
Заемот во Екселсиор
Пред почетокот на сезоната 2010-2011, Класи бил позајмен на грдскиот соперник Екселсиор. Тој го направил своето професионално деби на 15 август 2010 година, за време на натпреварот против неговиот матичен тим Фејенорд. Класи одиграл 75 минути како стартер, а натпревар го добил Екселсиор со 3-2. Една недела подоцна го постигнал својот прв гол во професионален фудбалски натпревар против НЕК од Нејмеген. Сезоната ја завршил со 32 настапи во кој постигнал два гола. По завршувањето на сезоната се вратил во Фејенорд.
Клучен играч и капитен на тимот
Во следната сезона 2012-2013 Класи претставува движечка сила на Фејенорд. Тоа се одразува во промената на неговиот број на дресот, од 16. на бројот 6, а исто така тој бил и заменик капитен на Стефан Де Врај во клубот. Но, поради повреда де Врај пропуштил еден дел од сезоната, во кој Класи ја носел капитенската лента. Добрите игри кој ги прикажал играчот од средниот ред будат заинтересираност за него од странски клубови како што се италијанските: Милан, Рома и Јувентус. Претходно, веќе имало интерес и од Тотенхем Хотспар. Агентот на Класи, Весел Везенбер, рекол за неговиот клиент дека "нема причина за заминување". Како и да е, тој никогаш не разговарал за трансфер со Класи.
На 13 мај 2013 година, Класи го продолжил неговиот договор до 2016 година. Со тоа станал еден од играчите кој ќе заработуваат најмногу од Фејенорд.
Во 2012-2013 сезона одиграл на крајот 37 натпревари за Фејенорд, од кој 33 лигашки натпревари. Класи постигнал два гола во сезоната; еднаш против Рода и еднаш против АЗ Алкмар. Тој, исто така во текот на оваа сезона дебитирал во холандскиот тим и бил во составот на репрезентацијата под 21 година на европското првенство за играчи под 21 година играно во Израел.
Следната сезона тој станал капитен на Фејенорд на трајна основа и со 1 гол и 8 асистенции го предводел својот тим до второто место во Ередивиси.
Репрезентативна кариера
Во ноември 2010 година, два месеци по неговото деби за Екселсиор, тој добил повик во репрезентацијата под 21 година. Својот прв и единствен погодок во оваа селекција го постигнал против Луксембург во победа со 5-0 на гости.
По завршувањето на својата втора сезона со Фејенорд, Класи бил повикан за настап на европското првенство за играчи под 21 година-2013 во Израел. Тој одиграл два натпревари во групната фаза; против Русија влегувајќи од клупата на местото на Кевин Стротман (5-1 победа), а против Шпанија го одиграл целиот натпревар (пораз 3-0). Холандија се пласирала во полуфиналето каде биле елиминирани од Италија со 1-0, но Класи останал неискористена замена во тој натпревар.
Клупска статистика
Статистиката е ажурирана на 26 мај 2014.
NGC 577
NGC 577 — спирална галаксија во соѕвездието Кит, заведена во Новиот општ каталог на длабоконебесни тела. Телото било предмет и на други истражувања, па освен како NGC 577 се споменува и како NGC 580, UGC 1080, MCG 0-4-165, CGCG 385-165, IRAS 01281-0215.
Откривање
Телото е откриено на 14 август 1877 година од страна на Ернст Вилхелм Либерехт Темпел, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 577 е од видот SBa. Видливиот сјај со голо око изнесува 12,9 m, а оној во рамките на интервалот од минималната до максималната честота 13,8 m, додека површинскиот сјај изнесува 13,7 m/лм2. NGC 577 има привидни димензии од 1,9' х 1,5'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 30 м 40,6 с, а неговата деклинација, односно висината на лакот на тој агол, - 1° 59' 39". Положбениот агол на објектот е во износ од 140°.
Други поделби
Проучување на NGC 577 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 5628. Во рамките на атласот на длабокото небо, Уранометрија 2000.00, објектот припаѓа на групата означена со бројот 218; додека во Каталогот на основни ѕвезди (GSC) е групиран под бројот 4685. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1259.
Бинсдорф
Бинсдорф може да се однесува на следниве места во Германија:
Водвиљ
Водвиљ — кратко комично театарско дело без голем заплет, прошарано со куплети  - шеговити монолози и призори во кои се изведуваат популарни мелодии. Поимот водвиљ се однесува и на театар во кој се изведуваат вакви претстави. Писателот на водвили се нарекува водвилски уметник.
Поимот водвиљ првенствено означувал вид на народна песна со сатирична содржина на француски јазик. Етимолошки, францускиот израз vaudeville потекнува од изразот vau-de-vire според долината Вир во Нормандија каде тој вид на песна бил многу популарен, или од изразот voix de ville (градски гласови) користен во времето на Молиер.
Појава
Водвиљот потекнува од световни напеви слични на шансони, а во 16 век често се изведувал како танц. Со текот на времето во водвиљот се додавал говорен и постепено се занемарувала музиката, односно поетскиот стил на изразување. Со тоа сè повеќе почнувал да наликува на весела претстава заснована на комични ситуации, со цел публиката да се смее и да се забавува, а на преминот од 17 и 18 век се користел и во театарот. Во пародии на опери или комедии со музички нумери, кои во 18 век прераснале во комична опера (opéra comique), на крајот од која се изведува водвилско финале во кое глумците пеејќи ги излагаат поуките на претставата.
Развој
Со текот на времето, водвиљот бил исфрлен од комичната опера, но останал во популарниот театар во Европа и САД до средината на 20 век и станал синоним за музичка сценска претстава со популарни музички нумери. Откако се развил во сатирично театарско дело, водвиљот се изведувал на париските булеварски сцени (Théâtre du Vaudeville, основан во 1791 година). Врз основа на примерот на Франција, слични сценски дела биле создавани и во други земји, особено во Англија и Америка, каде што водвиљот се здобил со изразито забавен ревиски карактер.
Познати водвилски писатели се: Жорж Фејдо (Не шетај се гола), Ежен Лабиш, па дури и Жил Верн, кој ја започнал својата книжевна кариера како театарски писател, се испробал во пишувањето на овој вид на театарски дела. Водвиљот како облик не бил напуштен ниту во 20 век, па францускиот драматург Робер Тома (Théâtre du Vaudeville, 1927–1989), познат по своите криминалистички комедии, го напишал криминалистичкот водвиљ „Неочекуваниот пријател“.
Белешки
<references group=б/>
Кореџо (град)
Кореџо (итал. Correggio) е град и општина во покраината Реџо Емилија (регион Емилија-Ромања) во Италија. Сместен е во долината на реката По. Населението брои 23.108 жители (2007).
Заштитник на градот е Св. Кирин Нојски, ан кого е посветена главната црква во градот „Сан Кирино“.
Градот бил седуште на Вероника Гамбара (1485–1550) политички деец и поетеса која владеела со кнежевството (1518-1550) по смртта на нејзиниот сопруг, грофот Џиберто X.
Кореџо е родно место на познатиот ренесансен сликар Антонио Алегри да Кореџо. Во Кореџо живеел и францускиот поет Тигдијал Менон.
Во градот е роден композиторот Клаудио Меруло, рокерот Лучано Лигабуе, маратонецот Дорандо Пјетри (фамозно дисквалификуван на Летните олимписки игри во 1908, како и романописецот Пјер Виторио Тондели.
Пано Лазаров
Пано Лазаров (, — ) — македонски револуционер.
Пано бил убиен од четниците на Тодор Александров бидејќи одбил да му се потчини на Тодор Александров, како водач на ВМРО.
Мецен
Мецен може да се однесува на следниве места во Германија:
Бухорино
Бухорино или Бохорино (Βουχωρίνα) — село во Населичко, Егејска Македонија, денес во општината Горуша на Кожанскиот округ во областа Западна Македонија, Грција. Населението брои 35 жители (2011).
Географија и местоположба
Селото се наоѓа во областа Населица, 16 км југозападно од гратчето Лапчишта крај патот кој води за Коница и Јанина.
Во Отоманското Царство
Бухорино уште од постаро време било населено со Грци.
Во XIX век Бухорино било грчко село во Населичката каза на Серфиџенскиот Санџак.
Според податоците на Васил К’нчов („Македонија. Етнографија и статистика“) од 1900, во Бухорино живееле 260 Грци. По податоците на секретарот на Бугарската егзархија Димитар Мишев („La Macédoine et sa Population Chrétienne“) во 1905 г. во Бухорино (Bouhorino) има 275 Грци.
Според статистиката на грчкиот конзулат во Еласона, во 1904 г. во Бухорино живееле 280 Грци христијани.
Во Грција
По Балканските војни во 1913 г. селото е припоена кон Грција согласно Букурешкиот договор. Истата година во Бухорино се запишани 386 жители, кои во 1920 г. се намалиле за 328 лица.
Стопанство
Населението произведува жито, тутун, компири и други земјоделски производи. Во помала мера е застапено и сточарството.
Крипта
Крипта (κρυπτη, kryptē) — подземна просторија, под храм или јавна зграда, која служи како гробница или за чување мошти. Криптата може да се користи и за богослужба и како простор за одржување на културни содржини.
Виторог
Виторог ― планина во општина Гламоч, Босна и Херцеговина. Има надморска височина од 1,907 м.
Вајпеш (Сачишта)
Вајпеш (Δαφνερό, Дафнеро, до 1927 г. Βάιπες, Вајпеси ) — село во Егејска Македонија, Република Грција.
Јанош Бојаи
Јанош Бојаи (János Bolyai; – ) — унгарски математичар, познат со неговите заложби на полето на неевклидовата геометрија. Роден е во Коложвар, Трансилванија (денешна Клуж-Напока, Романија), син на познатиот математичар Фаркаш Бојаи.
На тринаесетгодишна возраст го усовршува сметањето и други облици на аналитичка механика, подучуван од неговиот татко. Ја посетувал Царската инженерска школа во Виена од 1818 до 1822 г. Јанош станува преопседнат со Евклидовaта аксиома за паралелите во кои го вовел татко му.
Творештво
Јанош сепак останал на своето истражување и дошол до заклучок дека постулатите се независни од другите аксиоми во геометријата и поради таквата разлика геометријата може да биде конструирана на нејзиниот негатив. Тој му напишал на својот татко: создадов чуден „универзум“ надвор од нулата. Помеѓу 1820 и 1823 година Јанош беше подготвен да расправа за комплетниот систем на неевклидовата геометрија. Трудот на Бојаи бил објавен во 1832 г. како додаток на математичкиот учебник на неговиот татко.
Во редовите на војската
Во септември 1823 тој влегува во редовите на инженеријата како офицер и е испратен да работи на утврдување во Темишвар. Тој потрошил вкупно 11 години во војска и важел за најголем мачомен во Австроунгарската војска. Никогаш не пиел и не пушел, а зборувал девет странски јазици, меѓу кои кои кинескиот и тибетскиот.
Пензија
Бојаи не останал долго во Лемберг, за во 1832 г. да биде испратен во Олмоуц каде бил поставен за капетан. Гаус, кој се запознал со највеќето негови дела, бил видно изненаден од младиот научник. Читајќи го додатокот од книгата на таткото на Бојаи, му напишал на својот пријател велејќи му: „Јас мислам дека младиот геометар Бојаи е генијалец од највисок ред“. Меѓутоа Бојаи станува раздразлива и неподнослива личност. Неговата здравствена состојба почна да се влошува и заболува од грозница која постојано му пречела во активностите, со што увидел дека не може да ги врши војничките должности. Во 1833 г. се повлекува и за кратко време заминува да живее со татко си.
Семеен живот
По престојот кај неговиот татко, Бојаи отишол да живее на семејниот имот во Домалд, кој семејството го наследува од мајката на Фаркаш Бојаи. Се запознал со Розалија Кибеди Орбан и живееле заедно во Домалд од 1834 г. Не влегле во брак, бидејќи законот налагал исплата на сите долгови кон државата пред женидбата, а Бојаи не можел да дојде до сите потреби средства. Со Розалија имале две деца, но неговото пензионирање не дозволило удобен живот за семејството. Никогаш не располагал добро со парите кои некогаш ги имал, а ниту го задржал имотот во добра состојба.
Татко му Фаркаш Бојаи не бил добро прифатен од снаата Розалија и бил многу несреќен поради тешката финансиска состојба на сина си и запустувањето на семејниот имот во Домалд и општествениот углед. Во 1852 г. Бојаи ја напушта Розалија, со која се оженил на 18 мај 1849 година верувајќи дека законите сега се сменети. Разделбата од Розалија му донело придобивки во врската со неговиот татко. Продолжил да работи на математиката во неговите последни години, наместо да се обиде да конструира теорија на сеопштото знаење. Постојат интересни идеи содржани во делови од областа на лингвистиката и социологијата.
Спор со Лобачевски
Во 1848 Бојаи дознава дека рускиот математичар Николај Иванович Лобачевски има издадено сличен труд на неговиот, но тој содржел само хиперболична геометрија. Подоцна се дознава дека Лобачевски има објавено слични пронајдоци во 1829-1830 г, но поради јазичните пречки и поради бавниот проток на информациите за новите пронајдоци, трудот на Лобачевски не станал доволно познат во западна Европа во истите години кога Бојаи ги развивал своите теории.
Бил тема на дискусија бидејќи новопронајдените теории водат кон сомнеж како двајца различни научници можеби ги имаат набавено и присвоено пронајдоците на некои други научници. Истовремено го осудувал за плагијаторство. Двајцата математичари не се познавале и не биле запознаени со делата на другиот.
Дело
Во склоп на неговата работа во геометријата, Бојаи изградил строг геометриски концепт на комплексните броеви како подредени парови на реални броеви. Иако тој никогаш не ги објавил повеќето од 24-те страни на додатокот, оставил преку 20.000 страници во математичка збирка. Тие сега можат да се најдат во Библиотеката на Бојаи во Тргу Муреш, Романија, каде Бојаи починал.
До сега не е пронајден оригинален портрет од Бојаи. Една непотврдена слика се појавува во некои енциклопедии и на унгарска поштенска марка.